China, acuzată de muncă forțată și genocid asupra unei minorități de musulmani. Liderii G7 îi pregătesc un comunicat.
În cadrul summit-ului G7, China este acuzată de muncă forțată. Mai mulți activiști condamnă China de genocid asupra unui grup minoritar de musulmani. La sfârșitul summit-ului G7, liderii îi vor adresa Chinei un comunicat.
În cea de-a doua zi a summitului G7, liderii s-au reunit într-o sesiune care are ca scop condamnarea muncii forțate din China.În timp ce liderul de la Casa Albă, Joe Biden, militează pentru o abordare fermă, președintele Emmanuel Macron susține o soluționare pe cale diplomatică."Acum câteva zile am avut ocazia să petrec ceva timp cu președintele Macron. Am apucat să-l cunosc (…) Lucrurile decurg bine, cel puțin așa cred eu și așa cum se zice pe la noi <<suntem pe aceeași lungime de undă>>", a afirmat președintele american.Momentan liderii discută cum se vor adresa Chinei la sfârșitul summitului printr-un comunicat. Mai multe organizații non-guvernamentale din SUA și Marea Britanie condamnă China pentru genocidul asupra unui grup minoritar de musulmani.Potrivit lor, aceștia ar fi supuși la muncă forțată în regiunea nord vestică Xin-jiang.